**Музеен комплекс „Островът на музеите“ Берлин**

**Музей Боде**

**Монетен кабинет – Държавни музеи в Берлин**

ул. Am Kupfergraben, 10117 Berlin-Mitte, вход през Monbijoubrücke

Работно време: вторник – неделя 10 – 18 ч., четвъртък до 20 ч.

**Тракия 3.0: Монетосеченето в земята на Орфей**

Изложба на [Монетния кабинет към Държавните музеи в Берлин](http://www.smb.museum/en/museums-and-institutions/muenzkabinett/home.html) в сътрудничество с [Берлин-Бранденбургската академия на науките](http://www.bbaw.de/) и Център за върхови постижения [“TOPOI](http://www.topoi.org/)“, с подкрепата на [Museum & Location](http://www.museum-location.de/), [Нумизматично общество в Берлин](http://www.numismatische-gesellschaft-berlin.de/) и фондация Erivan & Helga Haub.

Продължителност: 16 октомври 2015 – 30 март 2016

Откриване: четвъртък, 15 октомври 2015, 18:00 ч., зала Gobelinsaal на музей Боде

Античният регион Тракия, който се е разпростирал върху териториите на днешните България, Северна Гърция и европейската част на Турция, се отличава с разновидни топографски особености, динамична история и многообразно монетосечене.

Повод за изложбата в музея Боде е обработката на тракийските монети част от колекцията на [Монетния кабинет към Държавните музеи в Берлин](http://www.smb.museum/en/museums-and-institutions/muenzkabinett/home.html) (<http://www.smb.museum/ikmk>). Тя е свързана с публикацията им в интернет портал, обхващащ множество различни музейни колекции, в рамките на проект на [Немското Изследователско Дружество](http://www.dfg.de/), разработен заедно с Берлин-Бранденбургската Академия на Науките [(www.corpus-nummorum.eu](http://www.corpus-nummorum..eu/)). Порталът съдържа още резултатите от [проект](http://www.topoi.org/project/b-4-2/) на Центъра за върхови постижения [“TOPOI](http://www.topoi.org/)“, посветен на тракийски монети. Освен това много учени от изследователското сдружение за антични науки също допринесоха съществено за оформянето изложбата.

Изложбата и порталът представят тракийски монети, обхващащи периода от гръцката архаична епоха до Римската империя (ок. 530 г. пр. Хр.–268 г. сл. Хр.). Те са били сечени не само от многобройните градове в региона, но и от местните племена и владетели. Изображенията върху монетите разкриват от една страна себевъзприятието на различните етнически групи, живеещи в региона. От друга страна те показват посланията, които те са изпращали към другите населени места. Така изображенията върху тракийските монети обогатяват не само историческо ни познание за региона, но и илюстрират топографските особености и разкриват виждането на съответните групи за тяхната собствена идентичност. Важна роля при тракийските монети играе изобразяването на фигури и елементи от света на гръко-римските божества и митове, което отразява необходимостта от участие в гръко-римската общност. Монетите се доказват като изключително полезен носител на информация при изледването на социалните, икономическите и административните процеси през периода.

Уебстраницата [www.corpus-nummorum.eu](http://www.corpus-nummorum.eu) открива една нова територия в методиката на нумизматичното изследване. За първи път в областта на античната гръцка нумизматка се развива система за документиране на специфичен регион от античния свят, обхващаща множество монетни колекции. Тя се основава на принципа на свързаните отворени данни (open linked data) с участието на нумизматици от целия свят, които активно допринасят за допълване на данни в семантичната мрежа.

За нумизматиката като наука не е от значение до такава степен отделната монета, колкото системата на монетосечене. Именно това е представено в новия специализиран портал за Тракия. Предложена по този начин информацията от различните музейни бази данни, съдържащи голям брой сведения за обекти от различни времена и народи, организирани в хетерогенни групи, добива много по-висока стойност. В колекцията на Монетния кабинет към Държавните музеи в Берлин, който е най-големият и значим архив на старинни парични единици в Германия, се намират 540000 монети и медальони, които отразяват последните 2700 години от човешката история.